Den 16-årige dreng blev sigtet for at begå røveri mod Brønderslev Sparekasse torsdag formiddag og efterfølgende kapre en bus. Han blev varetægtsfængslet i 4 uger, men inden 14 dage skal han være anbragt på en institution, oplyser vicepolitikommissær Carsten Corfitzen fra Nordjyllands Politi i Frederikshavn. Den 16-årige erklærede sig skyldig i røveri og i at tvinge en kvindelig buschauffør til at køre rundt med ham. Han nægtede sig til gengæld skyldig i røveriforsøg og i at true en betjent med en pistollignende genstand.

Referat:
En 16-årig formodet bankrøver blev i dag varetægtsfængslet i fire uger ved et lukket grundlovsforhør.